Acer stel óók mini-tabletrekenaar bekend | Nuus24
Acer stel óók mini-tabletrekenaar bekend
Taipei – Die Taiwanse rekenaarvervaardiger Acer het Woensdag gesê dat hy ook ‘n mini-tabletrekenaar sal vrystel vir $99 (sowat R900).Die 18 cm lange Iconia B1-tabletrekenaar sal vir dié promosionele prys in Asië en Suid-Amerika verkoop word.Dit is nog nie bekend wanneer die toestel beskikbaar sal wees nie.‘n Woordvoerder vir Acer het bygevoeg dat die tabletrekenaar teen $129 (sowat R1 100) in ander lande verkoop kan word.Dit beteken dat die toestel goedkoper is as Google se Nexus 7 en Amazon se Kindle Fire, twee van Acer se mededingers in die mini-tabletrekenaarmark.Acer het onlangs die tabletrekenaar-mark betree omdat die vraag na gewone rekenaars afneem namate die gewildheid van tabletrekenaars toeneem.– Volg Nuus24 op Twitter - Sapa-DPA
Lees meer oor: acer | tabletrekenaars VOLGENDE OP NUUS24X